《《左传》引逸诗》
先秦·佚名

翘翘车乘。招我以弓。岂不欲往。畏我友朋。我无所监。夏后及商。

畏乱之故。民卒流亡。俟河之清。人寿几何。兆云询多。职竞作罗。

虽有丝麻。无弃管蒯。虽有姬姜。无弃蕉萃。凡百君子。莫不代匮。

周道挺挺。我心扃扃。讲事不令。集人来定。礼义不愆。何恤于人言。

淑慎尔止。无载尔伪。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。